Η Οικογένεια Νέβιλ ή Οίκος των Νέβιλ ήταν ευγενής οίκος που είχε πρωταγωνιστήσει τον Μεσαίωνα στην βόρεια Αγγλία, ήταν η ισχυρότερη δύναμη μαζί με την Οικογένεια Πέρσι και η μεταξύ τους διαμάχη είχε σαν επακόλουθο τον Πόλεμο των Ρόδων. Η Οικογένεια Νέβιλ εμφανίζεται για πρώτη φορά την εποχή της Νορμανδικής κατάκτησης, το Domesday Book δεν καλύπτει την κομητεία του Ντάραμ που καταγράφονται τα πρώτα κτήματα της οικογένειας. Μετά την Νορμανδική κατάκτηση η τοπική αριστοκρατία αντικαταστάθηκε από Νορμανδούς, η οικογένεια Νέβιλ ανήκε στους παλιούς που διατήρησαν την δύναμη και τα προνόμια χωρίς να επηρεαστούν από τους Νορμανδούς. Η βόρεια Αγγλία που ήταν και έδρα των Νέβιλ είχε διατηρήσει σε μεγαλύτερο βαθμό τα παλιά της χαρακτηριστικά σε σχέση με την νότια που η αντικατάσταση με τους Νορμανδούς ήταν ριζική, οι Νέβιλ ανήκαν στην προ της κατάκτησης αριστοκρατία στην Νορθουμβρία.